als_Latn dik_Latn sag_Latn
Në maj, Kosova aplikon për anëtarësim në Interpol
Kosova do të dorëzojë në muajin maj aplikacionin për tu anëtarësuar në Interpol, ndërsa pritet të votohet nga Asambleja e Përgjithshme në nëntor të këtij viti.
Politiko
E Mërkurë, 25 Mars 2015 | 13:52
0 Komente.
Kosova do të dorëzojë në muajin maj aplikacionin për tu anëtarësuar në Interpol, ndërsa pritet të votohet nga Asambleja e Përgjithshme në nëntor të këtij viti.
Kështu bëri të ditur Ministri i Punëve të Brendshme Skender Hyseni, i cili mori pjesë në një diskutim të organizuar nga Rrjeti Ballkanik për Gazetari Hulumtuese dhe Grupi për Studime Juridike dhe Politike.
Ministri i Punëve të Brendshme, Skender Hyseni, tha se anëtarësimi i Kosovës në organizata ndërkombëtare të bashkëpunimit policor është thelbësor dhe është vendosur në top prioritet e tij. Ai tha se ka bërë veprime të caktuara se anëtarësimi i Kosovës në Interpol të materializohet së shpejti. Ministri Hyseni bëri të ditur se në muajin maj do të dorëzojnë aplikacionin për anëtarësim në Interpol, ndërsa në nëntor të këtij viti pritet të votohen në Asamblenë e Përgjithshme të Kombeve të Bashkuara.
“Është e padrejtë që Kosova të mbahet jashtë Interpolit në kohën kur Kosova është e angazhuar sistematikisht në këmbim informacioni me Interpolin. Ju siguroj që aplikacionin për anëtarësim në Interpol do ta bëjmë shumë shpejt dhe presim që në Asamblenë e Përgjithshme që do të mbahet në vjeshtë në Ruanda, aplikacioni i Kosovës do të nxirret në votim. Europoli është synimi ynë i dytë, por anëtarësimi në Europol kërkon që Kosova të jetë anëtare e BE-së”, tha ai.
Ministri Hyseni tha se është detyrë urgjente dhe obligim i institucioneve të Kosovës, që të punohet për të lobuar për të fituar përkrahjen dhe vota për Kosovën në Asamble. Alan Eduards, shef i njësisë për hetimin e krimit të organizuar në EULEX, tha se do të ndihmojnë Kosovën që të komunikojë me të gjitha vendet e rajonit në fushën e sigurisë.
“Ne do të vazhdojmë të ndihmojmë Kosovën që të komunikojë më të gjitha vendet e rajonit, sepse nëse nuk do e bëjmë ne një gjë të tillë, atëherë fituesit e vetëm do të jenë bandat e krimit. Prandaj, ne do të ndihmojnë Policinë e Kosovës në të gjitha mënyrat e mundshme”, tha ai.
Ndërkohë, anëtari i Komisionit Parlamentar për Punë të Brendshme dhe Siguri, Rexhep Selimi, tha se është nevojë urgjente që Kosova të Anëtarësohet në organizata ndërkombëtare të bashkëpunimit policor, pasi siç tha, në këtë situatë Kosova nuk mund të ofrojë kontributin e saj. Selimi, tha se anëtarësimi në organizata të tilla nuk është i lehtë, pasi në Asamblenë e Përgjithshme kërkohet 2/3 e votimit. Rrjeti Ballkanik për Gazetari Hulumtuese dhe Grupi për Studime Juridike dhe Politike publikuan raportin me temën “Mbushja e Hendekut: Afrimi i Kosovës në Organizatat Ndërkombëtare të Bashkëpunimit Policor”, ku i rekomandohet Qeverisë së Kosovës që të hartojë një plan të unifikuar për bashkëpunim rajonal në fushën e sigurisë. / RTK
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn